b"\n_START_ARTICLE_\nFlensborgske romhuse\n_START_PARAGRAPH_\nMange romfirmaer i Flensborg har v\xc3\xa6ret besk\xc3\xa6ftiget med import af sukker og rom fra Dansk Vestindien. Flensborg var den st\xc3\xb8rste romby i Europa og er is\xc3\xa6r kendt for forsk\xc3\xa6ring af brun jamaikarom. Forsk\xc3\xa5ret rom (Rum-Verschnitt) er en blanding af importeret brun rom, vand og br\xc3\xa6ndevin lavet p\xc3\xa5 kartofler fra Angel._NEWLINE_De kendteste romhuse er:\n_START_SECTION_\nToldpakhuset\n_START_PARAGRAPH_\nSkibbroen 39. Fra 1842/43 til 1960'erne lagerk\xc3\xa6lder for romfade til pr\xc3\xb8vetagning. Nu har Flensborg S\xc3\xb8fartsmuseum til huse i bygningen og giver oplysninger om rommens historie i Flensborg.\n_START_SECTION_\nPott\n_START_PARAGRAPH_\nNystaden 2 (Neustadt) over for N\xc3\xb8rreport. Fra 1923 Augustagade 3-5. Pott-rom er grundlagt 1878 i et beboelseshus af firmaet H.H. Pott (Hans Hinrich Pott) fra 1848, men blev solgt til Henkell Sekt i 2006.\n_START_SECTION_\nSonnberg\n_START_PARAGRAPH_\nSkibbroen 16/17 p\xc3\xa5 hj\xc3\xb8rnet til Nygade (Neue Stra\xc3\x9fe). Dette er Flensborgs \xc3\xa6ldste romhus grundlagt i 1781 af H.C. Henningsen. Overtaget i 1901 af Heinrich Sonnberg. Bygningen huser nu Hansens Bryggeri, der er \xc3\xb8lbryggeri og spisested oprettet i 1990'erne._NEWLINE_Boddel Rum er et varem\xc3\xa6rke fra Sonnberg. Boddel er det plattyske ord for flaske.\n_START_SECTION_\nJohannsen\n_START_PARAGRAPH_\nMariegade 6-8. Johannsen Rum er fra 1878 og eksisterer stadig.\n_START_SECTION_\nHerm. G. Dethleffsen\n_START_PARAGRAPH_\nHolm 39. Hermann G. Dethleffsen overtog i 1881 Carl G. Andresens spiritushandel. I 1907 opk\xc3\xb8btes Bommerlunder snaps og sidenhen romm\xc3\xa6rkerne Balle, Hansen, J.C. Schmidt, Hermann C. Andresen og Sonnberg.\n_START_SECTION_\nHansen Rom\n_START_PARAGRAPH_\nAngelbogade 30-32 / Friedrich-Ebert-Str. 2. H. Hansen Jr. fra 1868. Huset i Angelbogade, hvor firmaet Hansen Rom havde til huse 1909-1964, er nu revet ned. Firmaet er et af de kendteste, men er nu opk\xc3\xb8bt af Herm. G. Dethleffsen.\n_START_SECTION_\nMatz\n_START_PARAGRAPH_\nN\xc3\xb8rreg\xc3\xa5rdsender 1 (Norderhofenden), tidl. Hotel Flensburger Hof. Hans J\xc3\xbcrgen Matz havde romhandel fra 1866. Bygningen er fra 1890.\n_START_SECTION_\nAsmussen\n_START_PARAGRAPH_\nGrundlagt 1860 i Flensborg af H.C. Asmussen. Ejes nu af Nordbrand i Nordhausen i Harzen.\n_START_SECTION_\nBalle\n_START_PARAGRAPH_\nFremstillet af Ole Christian Balle i Flensborg fra 1779. Hans firma var fra 1717, som er det \xc3\xa5rstal, der st\xc3\xa5r p\xc3\xa5 nutidens etiket.\n_START_SECTION_\nA. Nissen\n_START_PARAGRAPH_\nJ.F. Clausens efterf\xc3\xb8lger, grundlagt 1855.\n_START_SECTION_\nBraasch Rum\n_START_PARAGRAPH_\nR\xc3\xb8degade 26-28 (Rote Stra\xc3\x9fe). Grundlagt 1998 af udl\xc3\xa6rt romforsk\xc3\xa6rer Walter Braasch. Udg\xc3\xb8r sammen med Johannsen Rum de to eneste romhuse, der endnu har adresse i Flensborg. De \xc3\xb8vrige m\xc3\xa6rker videref\xc3\xb8res andetsteds."